
Földünk felületének több mint kétharmadát óceánok és tengerek 
borítják. És ez a nagy tömegű víz nemcsak az élet kialakulását 
tette annak idején lehetővé: ma is nagy kincse az emberiségnek. 

A legtöbb tengervíz 2.7-3.3 90-nyi mennyiségben sót. főleg 
konyhasót tartalmaz. Ez annyit jelent, hogy 1-1 liter tengervízben 
átlagosan 3 dkg sókeverék található. Egyes, édesvízben szegény 
országokban, például Izraelben, Kuvaitban, Szaúd-Arábiában a 
tengervízből ivóvizet nyernek. Másutt a tengeri sóból konyhasót, 
gyógyszer-, műtrágya-és mosószer-alapanyagot készítenek. 

Az. átlagosan 3800 m mélységű óceánok sokkal nagyobb terü- 
letet nyújtanak az élővilágnak, mint a szárazulatok, a kontinen- 
sek - lényegesen több növény és állat található is bennük, mint 
valamennyi szárazföldön együttvéve. A Földünkön ma élő 25 000- 
féle halfajból például több mint 20 000 az óceánok és tengerek 
lakója. Nem közömbös az sem, hogy az óceánokban találjuk az 
állatvilág óriásait, a bálnákat is. Vajon miért? Azért, mert az 50- 
100 tonnányi test a vízben veszít a súlyából, így mozgatásához 
lényegesen kevesebb energiára van szükség, mint a szárazföldön, 
másrészt a táplálék is könnyebben beszerezhető. 

A tudósok kiszámították, hogy évente hozzávetőlegesen 400 
milliárd tonna tengeri növény és állat születik. Vajon ebből az 
óriási tömegből mi jut nekünk, embereknek? Egyelőre csak a 
morzsák. Vagy más szóval, amit az 5 millió halász hálóval, ho- 
roggal, szigonnyal, csapdával kifog. A legújabb kimutatások sze- 
rint ez a mennyiség évente 65-70 millió tonnára tehető. 

Könyvünkben főleg azokat az állatokat ismertetjük, amelyek 
a leggyakrabban kerülnek , emberközelbe", a tengeri halászok 
hálójába, illetve azokat, melyekről oly szívesen olvasunk kalandos 
útleírások lapjain. 


1. Nyilkalmár (Ommatostrephes sagittatus). Nyilkalamájónak is 
nevezik. A fejlábúak, lábasfejűek vagy más néven tintahalak (Ce- 
phalopoda) osztályába tartozik. Ebbe a rendszertani egységbe, 
melynek semmi köze nincs a halakhoz, hiszen pl. valamennyien 
gerinctelenek, több száz állatfajt sorolnak. A nyílkalmár izmos és 
minden irányban elfordítható , lábai" vagy , karjai" erős szája körül 
helyezkednek el. Tíz karjának belső felületén tapadókorongok 
vannak, melyekkel szilárdan megragadja zsákmányát. Teste 
hosszúkás, végén széles, háromszögletű - nyílvesszőre hasonlító 
(innen is az elnevezés) - úszó van. A kifejlett állat teste 70-75, 
karjai 50-60 cm hosszúak, súlya 3-5 kg. Főleg apróbb halakat - pl. 
makrahalat, szardíniát - zsákmányol. Petékkel szaporodik, az 
Atlanti-óceánban és a Földközi-tengerben egyaránt őshonos. A 
tengerfelszín közelében él, néha több ezerből álló csapatokban. 
Kitűnően mozog, méghozzá a rakétaelv alapján. Testébe - az ún. 
köpenyüregbe - vizet ereszt, majd azt hirtelen és nagy erővel 
kilövelli, így siklik gyorsan előre több méternyi távolságra. 


2. Közönséges polip (Octopus vulgáris). Egyike azoknak az álla- 
toknak, melyekről valaha félelmetes tengerészhistóriák szóltak. 
Pedig ez a lábasfejű állat az emberre veszélytelen. A kifejlett állat 
teljes hossza 2,5-3 m, melyből kb. 1,8-2 m a karokra jut. Súlya 5- 
15 kg. Nyolc karjának belső felületén a tölcsérszerű tapadóko- 
rongok kettős sorokba rendeződnek. (Lásd ábra.) Ragadozó, főleg 
rákokat, csigákat, kagylókat és halakat eszik. Prédájára óvatosan, 
lopakodva mászik, és emésztőnedvet fecskendez rá, melytől az 
rögtön elkábul, majd elpusztul. A nőstény 100-150 ezer petét rak le 
egyszerre, napokig gondosan vigyáz rájuk. A Földközi-tengerben 
és az Adriában egyaránt közönséges. Helyét többnyire mászással 
változtatja, de adandó alkalommal a , rakétaelv" szerint is mozog. 
Ha menekülni kényszerül, fekete folyadékot, , tintát" lövell a 
vízbe, s eközben egérutat nyer. Húsa ízletes, keresett árucikk. 
(Lásd: Tengeri állatok I. XXIV. tábla. 50. old.) 

I. tábla 


1. Tengeri ingola (Petromyzon marinus). Ha nem is gyakran, de 
előfordul, hogy egy-egy kifogott tengeri halon - pl. lazacon -70-90 cm 
hosszú, kígyószerü állat csimpaszkodik. Kissé az angolnára emlékeztet, de 
mégsem az; a rendszertan a körszájúak osztályába (Cyelostbmi) és az 
ingolafélék családjába (Petromy-zontidae) sorolja. Az idetartozó állatok az 
, átmenetet" jelentik a koponya nélküli, de már gerinchúrral ellátott 
lándzsahalacskák és a valódi halak közölt. Kerek szája kiválóan alkalmas a 
szívásra (lásd ábra), a parazita életmódra. Miután szájával rátapad a 
gazdaállatra, hegyes fogaival szinte megszigonyozza a bőrét. Mint 
valamennyi ingolafaj, ez is főleg a halak szövetned veit és vérét fogyasztja. 
ívni az édesvízi patakokba vonul vagy viteti magát (pl. lazacra 
függeszkedve). A nász és az ivás után elpusztul. A petéből kikelő lárva 
négy éven keresztül az édesvízben marad, ahol főleg az iszap szerves 
törmelékanyagait fogyasztja. Csak akkor válik élősködővé, ha a tengerbe 
vonul. F.urópa tengerparti vidékén - az Északi-tengertől az Adriáig - 
mindenütt előfordul. Húsa ehető és ízletes. 


2 Óríiáscápa (Cetorhinus maximus). Ennek az állatnak rosszabb a hire. 
mint amit megérdemel. Teste valóban gigantikus, hiszen egy-egy kifejlett 
hal elérheti a 12-13 m-es test hosszúságot és a több tonnás súlyt is! 
Májából 300-800 liter olaj is kipréselhető, mely szappangyártásra éppen 
úgy megfelel, mint világításra. Nagyra tátható szájában apró, kúpos és kissé 
hátrahajló fogak ülnek. De az óriáscápa mégsem vérszomjas ragadozó. 
Legfőbb táplálékát a néhány cm nagyságú rákok (garnélák) és puhatestűek 
képezik. Ha éhes. nagyra tátja a száját, és beúszik a rákok tömegébe. Az 
apró állatok - a vízzel együtt - bejutnak a szájüregbe, majd a kopoltyúrések 
előtt levő szüröszilákon fennakadnak, miközben a víz eltávozik. Gyakran 
előfordul az Atlanti- és a Csendes-óceánban. Húsából halliszt készül. Mint 
minden cápa, ez is a legősibb halak közé tartozik. 


6 


II. tábla 


1. Érdes cápa (Rhincodon lypus). A 250 cápafaj közül ez fejlődik 
a legnagyobbra. Testhossza elérheti a 18 m-t, súlya a 10 000 kg-ot! 
Mindennek ellenére az erdes cápa éppoly veszélytelen az emberre, 
mint az óriáscápa. Leginkább apró rákokat és puhatestűeket 
fogyaszt, melyeket a kopoltyújánál levő szilákkal szűr ki a vízből. 
30 cm hosszú. 12 em széles és 7,5 cm vastag , tojásokat" tojik, 
melyekből néhány hónap elteltével 30-35 cm hosszú cápák bújnak 
ki. Valamennyi óceán trópusi részén előfordul. Emberre csak akkor 
veszélyes, ha könnyű csónakból megszigonyozzák, ilyenkor 
farkával olyan erőteljes csapást mérhet a lélekvesztöre, hogy az 
pozdorjává törik. 


2. Rókacápa (Alopias vulpinus). Azért kapta ezt a találó nevet, 
mert rendkívül óvatos, körültekintő - akárcsak az erdőinkben, 
mezőinken honos , ravaszdi" róka. Megfigyelték, hogy messze 
elkerüli a felcsalizott horgot, s ha bármi gyanúsat észlel, rögtön 
továbbúszik. A közepes méretű cápák közé tartozik. Testhossza 
elérheti a 6 m-t, súlya a 450 kg-ot. Jellemző sajátsága, hogy 
részarány talán farok úszója meghaladja a testhosszát. Fogai há- 
romszög alakúak, 3-4 sorban rendezetten ülnek az állkapocsban. 
Főleg a hering-, a makréla- és a szardíniarajokat tizedeli. Zsák- 
mányát sajátos módon cserkészi be. A halrajt többször körbe-ússza. 
miközben hosszú farok úszójával a viz felszínére csapdos. A hangos 
vizcsobogás mind szűkebb körbe kényszeríti a megijedt halakat. Ha 
a tömörítés sikerrel járt. rögtön hozzákezd a halak tömeges 
bekebelezéséhez. Jelenlétének a halászok nemcsak azért nem 
örülnek, mert megtizedeli a halállományt, hanem mert köny-nyen 
beleakad a kihelyezett, alig látható , cérnahálókba", s miközben 
igyekszik kiszabadítani magát, cafatokra tépi. Az Atlantióceánban - 
különösen Anglia körül - és a Földközi-tengerben közönséges. Az 
emberre teljesen veszélytelen. 


III. tábla 


1. Fehér-vagy emberevő cápa (Carcharodon carcharias). Ez az állal 
valóban veszélyes, vérengző, kiszámíthatatlan. Testhossza elérheti a 12 m- 
t. súlya meghaladhatja az 1500 kg-ot. Teste torpedó formájú, ami lehetővé 
teszi számára a vizben való gyors - pl. 60-70 km/óra - mozgást. 7-7,5 cm 
hosszú fogai háromszög-letüek. és szélei élesek, fíírészesck (lásd ábra). 
Mivel a felszín közelében tartózkodik, hátúszója gyakran kilátszik a vizböl. 
Táplálkozás közben nem válogatós. Megtámad mindenféle halfait. de 
nem kíméli az asztallap nagyságú tengeri teknősöket sem. sőt még a 
fókákat, delfineket is megtámadja. Mint neve is elárulja -az embert sem 
kíméli. Tengeri fürdőhelyeken pl. Dél-Afrikában. Ausztráliában - úgy 
védekeznek ellene, hogy műanyag hálókkal elkerítik a strandokat, nehogy 
az úszkáló gyerekek és felnőttek közé vegyüljön. Másutt drótkötelekbe 
áramot vezetnek - mint valami villanypásztorba -. s áramütéssel tartják 
távol a hívatlan vendéget. Arra is van példa, hogy egy őrszem 
árbockosárból távcsővel figyeli a környező tengert. Ha netán cápa 
közeledne, megkongatja a vészharangot, hogy az úszók a partra menekül- 
hessenek. Valamennyi meleg tengerben előfordul. 


2. Kis macskacápa (Scyliorhinus caniculus). Közönséges és kis testű 
cápafaj. A kifejlett állat hossza 50, de legfeljebb 70 cm. súlya 50-80 dkg. A 
nap nagy részét a tengerfenéken, fekve tölti. Színével jól beolvad homokos, 
iszapos környezetébe. Tojásain kacsok vannak, ezekkel rögződik az 
aljzathoz (lásd ábra). Mozgása köny-nyed. úszás közben teste kígyószerücn 
hullámzik. Sőt még S alakban is képes megcsavarodni, mert - a többi 
cápához hasonlóan -gerince nincs clcsontosodva. Csigolyái porcosak. 
Főleg puhatestűeket, kis testű rákokat és halakat fogyaszt. Az Adriában, a 
Földközi-tengerben közönséges. A jugoszláviai dalmát tengerparton, a 
halpiacokon rendszeresen árusítják. Megnyúzott, fehér, kissé rostos 
húsából jóízű leves főzhető. A legtöbb tengeri akváriumban bemutatják, a 
budapesti Állatkertben is latható volt. 

IV. tábla 


1. Kékcápa (Prionacea glauca). Ez a faj szerepel a legtöbbet a 
hátborzongató cápa történetek ben. tengeri útleírásokban, filmekben. 
Tény, hogy még ma is évről évre megsebesít, halálra marcangol 
fürdözöket, hajótöröttekei, könnyűbúvárokat. Védekezni többféle módon 
lehet ellene. Az egyik legolcsóbb megoldás a fekete pévécé fólia zsák. A 
mentőövvel összekapcsolt zsákba be kell bújni, ily módon órákig is 
lebeghet az ember a tengerben -a cápa nem vesz róla tudomást, mert a test 
szaganyagai nem terjednek el a vízben. A második világháborúban az 
amerikai pilótákat ellátták olyan - réztartalmú - vegyszerekkel, melyek a 
tengervízben feloldva, nagy körzetben megzavarták a cápa szaglását, 
tájékozódását. Ily módon ,álcázhatta" magát a tengerbe esett pilóta. 
Valamennyi cápa közül talán ennek a fajnak a legjobb a szaglása: a 
tengerben levő, sérült, vérző állatokat már több száz méter távolságból is 
észleli. Legfőbb táplálékát a nagy testű halak, teknősök, lábasfejű állatok, 
fókák és delfinek jelentik. A kifejlett állat testhossza 6-6,5 m, súlya 800- 
1000 kg. Eleven utódokat hoz a világra. Valamennyi óceánban őshonos. 
Jellemző sajátsága a kóborlás, állandó tartózkodási helye nincs. Jelölt pél- 
dányokkal megállapították, hogy néhány hét leforgása alatt több mint 5000 
km-t hagytak maguk mögött. 


2. Pörölycápa (Sphyrna zygacna). Nevet onnan kapta, hogy feje - mely 
háromszor olyan széles, mint hosszú - a pörölyre, vagyis a kalapácsra 
hasonlít. Több mint egy tucat pörölyeápafaj ismeretes. A kifejlett állat 
testhossza 4-5 m. súlya 500-700 kg. Többnyire a tenger mélyebb részein 
tartózkodik, és csak ritkán emelkedik a felszíni vizekbe. Ilyenkor 
hátúszója kilátszik a vízből, amint a felszint ..szántja". Legfőbb táplálékát 
a halak, a rákok, a puhatestűek és a lábasfejüek alkotják. Emberre csak 
elvétve veszélyes. A legtöbb meleg tengerben őshonos. A halászok háló- 
jába elég gyakran belekeveredik, alig lehet kibogozni. Rostos úszóiból 
jóízű leves főzhető. 

V. tábla 


1. Sasrája (Myliobatis aguila). Olyan különös testíormaia van. mintha 
nem is hal, hanem valami rcm lenne. Gerince - a cápákhoz hasonlóan - 
még porcos, nincs elcsontosodva. A kifejlett állat testének átmérője 
elérheti az 1-1,5 m-t, súlya a 6-10 kg-ot. Lapos testével naphosszat a 
tenger fenekén pihen. Az is gyakran előfordul, hogy beássa magát a 
homokba, iszapba, ahonnan csak ..égre néző" szeme és a kopoltyuja 
látszik ki, Hosszú faroknyeléből hegyes tüske mered ki, melynek tövében 
méregmirigy lapul. Ha a tüskébe gyanútlan fürdöző lép. a szúrt sebbe jutó 
méreg égő fájdalmat, időszakos rosszullétet, sőt bénulást is okozhat. 
Kisebb halakat, rákokat, puhatestűeket zsákmányol. Az Adriában és a 
Földközi-tengerben elég gyakori - főleg a mélyebb, háborítatlan részeken. 
Húsa kcsésbé ízletes, sok helyen mégis megeszik. 


2. Zsibbasztó rája (Torpedó marmorata). Leginkább az 50-60. ritkábban 
a 80-100 cm átmérőjű és 2-8 kg sulyu példányai kerülnek halóba. 
Különleges állat, mint neve is sejteti: zsibbasztásra. áramütés leadására 
képes. Lapos testének kb. egynegyedeben bonyolult felépítésű elektromos 
szerv (szövet) van, melv 40 volt feszültségű áram termelésére is alkalmas. 
Áramtermelése egyszerű módszerrel kimutatható. Medencéjébe - 
egymástól távol - két fémlapot kell lógatni, melyek erősitőberendezéssel. 
pl. rádióval vannak kapcsolatban. Ha az állat mozog vagy megrándul, 
áramot bocsát ki magából. A fémlapok, vagyis az elektródák ezt röglön 
érzékelik, továbbítják az erősítőhöz, amely zajjal jelzi az állat 
, áramleadását". A zsibbasztó rája elsősorban a táplálék megszerzésénél és 
a védekezésnél használja láthatatlan fegyverét: az áramot, ütésétől a 
kisebb halak azonnal elkábulnak, megbénulnak. Eleven utódokat hoz a 
világra. Az Adriában, a Földközi-tengerben és az Atlanti-óceán keleti 
partvidékén egyaránt őshonos. Húsa kis értékű, a halpiacokon a 
harmadosztálya halak közotl árusítják. Az akváriumi tartást csak néhány 
hétig viseli el. mert nem vesz táplálékot magához. így rövid időn belül 
elpusztul. 

VI. tábla 


1. Ördögrája (Mama birostris). ,,Itt a tenger ördöge! - hangzott a kiáltás. 
Ekkor nagy riadalom tört ki a tengerészek között. Mindenki fegyvert 
ragadott, volt, aki csak szigonyt vagy csáklyát. Magam is odafutottam, és 
megláttam egy hatalmas, rájaszerű halat, de ennek két olyasféle szarva 
volt. mint az ökörnek..." -olvashatjuk Brehm Az állatok világa c. 
sorozatának egyik kötetében. Nos, lehet, hogy külsejében van valami 
ördögi, az emberre azonban teljesen veszélytelen. Kellemetlenné csak 
akkor válik, ha horoggal vagy szigonnyal megsebzik. Ilyenkor iszonyatos 
erővel védekezik: a horgász csónakját órák hosszat vonszolja, söt arra is 
volt példa, hogy dühében hatalmas léket ütött a ladikon. A kifejlett állat 
testének átmérője elérheti a 6-6.5 m-t, súlya a 800-1000 kg-ot. Ez az állat a 
többi rájafajtól eltérően nem a fenéken, hanem a víz felszínén vagy annak 
közelében él. Mcllúszóiból módosult , szarvnyúlványok" segítségével tereli 
az apró rákokat, halakat a szájnyíláshoz. Eleven utódokat - egyszerre 
rendszerint csak egyet - hoz a világra. Többnyire a Csendes-óceánban és a 
Mexikói-öhölhen őshonos. Húsa tápláló, sokféle módon készítik el. 
Májából olajat sajtolnak, kiszárított, durva tapintású bőrével csiszolnak. 


2. Fürészhal (Pristis pectinatus). Az ún. fürészesrája-félék közé tartozik. 
A fej elülső részén feltűnő, hosszúra nyúlt , fűrész" van, melynek jobb és 
bal oldalán kemény ,.bőrfogak" állnak ki. Teste a cápáéra emlékeztet, 
hossza elérheti az 5-6 m-t, melyből kb. /g rész a 25-30 cm széles fűrészre 
jut. Súlya 1000 1500 kg is lehet. Jóllehet fűrésze támadás esetén veszélyes, 
hathatós fegyver lehet, mégsem ez a fő rendeltetése. Ennek segítségével 
lazítja fel a tengerfenék puha iszapját, s közben felzavarja a benne élő 
állatokat: például a puhatestűeket, rákokat, halakat - melyek legfőbb 
táplálékát jelentik. Máskor halrajok közé úszik, ahol fürészével jobbra- 
balra csapkodva, tucatjával kaszabolja le a halakat. Az Indiai-óceánban, a 
Földközi-tengerben honos. 

1. Közönséges tok (Acipcnser stuno). Az ún. porcos verteshalak 
(Chondrostei) rendjébe tartozik. Ez egyrészt annyit jelent, hogy gerince 
még porcos, nem csontosodott el; másreszt hogy testén csont lemezekből 
álló vértek sorakoznak öt sorba rendeződve. Ezeknél a halfajoknál még 
fellelhető néhány olyan sajátság, mely a fejlődéstörténetileg közel álló 
, rokonoknál", a cápáknál is előfordul. Ilyen a porcos váz. az alsó állású 
száj. a részaránytalan farokúszó. A közönséges tok ugyanabba a családba 
tartozik, mint a Dunában őshonos kecsege. A kifejlett állat testhossza 1,5-2 
m. súlya 30-50 kg. Főleg puhatestűeket, férgeket, rovarlárvákat, 
haltetemeket eszik. Az év nagy részében a tengerben él. csak ivás idején 
úszik a folyókba. Egy-egy ivásnál 2-3 millió ikrát is lerak. Az Atlanti- 
óceánban, a Földközi-tengerben és a Fekete-tengerben őshonos. 100-150 
évvel ezelőtt ivás idején ezerszámra fogták ki a Rajnából, az Elbából, a 
vízszennyezés miatt azonban ezekből a folyókból teljesen eltűnt. Fekete 
ikrája - melyet kaviárnak is neveznek - értékes csemege. Húsa jóízű, 
szálkamentes. 


2. Tarpon (Mcgalops atlanticus). Aligha akad olyan tengeri horgász, aki 
ne vágyott volna ilyen hal kifogására. Mert ha horogra akad. kitartóan 
küzd, megiramodik. ficánkol, a könnyű csónakot magával rántja. Kifogása 
a legtapasztaltabb horgászt is próbára teszi. 1938-ban fogták ki a 
világrekordot jelentő példányt, súlya 112 kg volt! A kifejlett állat test 
hossza elérheti a 2-2,5 m-t, súlya 100 kg körül van. Áramvonalas testén 
nagy, 5-8 cm átmérőjű ezüstszínű pikkelyek csillognak, amelyekből disz- 
és emléktárgyak készíthetők. Gyors mozgásával hamar a halrajok 
nyomába szegődik. Érdekes szokása, hogy 2-3 méter magasra is kiugrik a 
vízből. A Mexikói-öbölben ivik. Leginkább a Mexikói-öbölben és Dél- 
Amerika keleti partvidékén. Braziliáig fordul elő. Rövid időre az édesvízi 
folyókba is felúszik. 

VIII. tábla 


1. Tengeri angolna (Conger conger). Nem lehct összetéveszteni a 
nálunk is honos angolnával. Nagy testü állat, a kifejlett példány testhossza 
elérheti az 1.8-2.5 m-t. súlya a 20-25 kg-ot. Éjjeli állat. A sötétség 
beálltával megélénkül, s kibújik rejtekhelyéről, mely többnyire víz 
alatti sziklarepedés. Hihetetlenül mohó. falánk állat. Megeszi a kis testű 
halat, a rákot, izmos állkapcsával könnyen kettéharapja a kemény 
kagylóhcjat. csigaházai is. Hosszas kutatás után sikerült megállapítani, 
hogy az Atlanti-óceán keleti részén - az Azori-szigetek és Gibraltár 
között - ivik. Az Adriában és a Földközi-tengerben közönséges. Húsa 
gyakran kerül piacra. Tengeri akváriumokban évekig tartható; ha jól 
táplálják, gyorsan növekedik. 


2. Közönséges muréna (Muraena helena) Az egykori Római 
Birodalomban sokra becsülték a muréna húsát. A kisebb-nagyobb 
tengeröblökei elkerítették, s bennük, mint valami halastóban, tömegesen 
tartották ezeket a kigyó formájú halakat. A korabeli feljegyzések szerint 
egy alkalommal Július Caesar 6000 murénával vendégelte meg a 
barátait. Egy másik tudósítás arról ad hírt. hogy Augustus császár egy 
halálra ítélt rabszolgát a murénák közé dobatott, s az éhes halak perceken 
belül szétmarcangolták. Mintegy 120 muréna faj ismeretes, döntö 
többségük a trópusi tengerekben él. A kifejlett, közönséges muréna 
testhossza 1.2-1,5 m. súlya 5-6 kg. Szájában több tucat hegyes fog ül, 
melyeknek tövében méregmirigyek vannak. Harapása veszélyes. Vére - 
ha nyílt sebbe kerül - ugyancsak mérgező. A legtöbb könnyűbúvár, 
halász, horgász óvakodik tőle. Többnyire halakat, rákokat, kis testű 
lábasfejű állatokat fogyaszt. VÍz alatti sziklarepedésekben. üregekben 
tartózkodik, ahonnan csak a fejét dugja ki. Alattomos és gyors mozgású. 
Az Adriában - pl. Dubrovnik környékén -és a Földközi-tengerben 
közönséges. Ha horogra kerül, szívósan küzd a szabadulásért. Húsa kissé 
zsíros, de ízletes. 

IX. tábla 


1. Hering (Clupea harengeus). A világon sok száz nyilvános akvárium 
működik, ahol több száz. sőt ezer állatfajt szemlélhet meg a látogató. A 
látnivalók közül egy közönséges hal azonban mindig hiányzik: a hering. 
Ez ugyanis nem viseli el a szűk életteret. Egykettőre a medence falához 
úszik, ahol összetöri magát és elpusztul. Amióta ember halászik a 
tengeren, a heringnek mindig nagy szerepe volt a zsákmányban. A 
heringfélék családjába mintegy 200 fajt sorolunk, az idetartozók már 
csontos halak. A hering teljes testhossza 25-30 cm. súlya 20-25 dkg. 
Főleg apró. néhány mm-es evezőlábú rákokat eszik. Ragadós ikráját a 
talajra, tengeri algákra bocsátja. Főleg az Atlanti-óceán északi részén 
őshonos, Izlandtól északra gyakran előfordul, hogy a heringrajoktól 
ezüstös a tenger. Többnyire a norvégok, izlandiak, angolok, lengyelek és 
németek fogják ki. Konzerválva nálunk is kapható. 


2. Sprott (Sprattus sprattus). Ez a faj is a heringfélék családiába 
tartozik, jelentősége azonban kisebb. Testhossza legfeljebb 15 cm. súlya 
4-6 dkg. A tenger mélyebb részein él csapatosan. Apró, néhány mm 
hosszú evezölábu rákokat fogyaszt. Májusban-június-ban ívik. Az 
Északi-, a Keleti- és a Földközi-tengerben mindenütt előfordul. 
Aprószemű hálóval halásszák. A norvégok konzerválva mint szardiniát 
hozzák forgalomba. A téli. sovány sprott kevésbé ízletes, mint a zsíros 
nyári vagy az Őszi. 


3. Szardínia (Sardina pilchardus). Ugyancsak a heringfélék családjába 
tartozik. Rendkívül fontos a népélelmezésben. A kifejlett hal testhossza 
15-20 cm. de előfordul 25 cm hosszú példány is, súlya 4-7 dkg. Főleg 
apró rákokat eszik. A Földközi-tengerben. az Atlanti-óceánban - 
Angliától délre tömegcsen előfordul. Az Adriában holdvilágmentes 
éjjeleken fogják, nagy erejű lámpák segítségével. Ilyenkor sok ezer. sőt 
millió hal odaúszik a fényhez, és így könnyen kifoghatok. 

X. tábla 


1. Lazac(Salmosalar). A lazacfélek legértékesebb faja. A kifejlett hal 
torpedó alakú, testhossza 80-100 cm. súlya 7-12 kg. Szájában több tucat 
apró fog van. A hátúszó mögött kis méretű, ún. ,,zsir-úszót" visel, mely 
elsődlegesen tartalék tápanyag (zsír) raktározására szolgál. A lazac 
szaporodási idején felúszik az édesvízi folyókba, palakokba, mindig oda, 
ahol világra jött. A kutatók érdekes kísérlettel igazolták, hogy a lazacok 
az ösi , bölcsöt"a szaganyagok alapján ismerik fel. A hordalékanyagok 
miatt ugyanis minden vízfolyásnak más-más összetétele van. A 
kiválasztott és megjelölt halak egy részének orrnyilasai eltömítették, s 
megállapították, hogy csak azok a példányok találtak vissza, 
amelyeknek orrnyilasa nyitott volt. a többiek más patakokba tévedtek. A 
lazac rákokat, férgeket, kisebb halakat eszik. Az Atlanti-óceánban és az 
oda lorkolló fjordokban, folyókban őshonos. Az angliai Temzében 
évtizedekig nem látták, mert a folyó annyira szennyezett volt. Amióta 
minden szennyvizet megtisztítanak, a lazac ismét fogható a Temzében. 
Rózsaszínű, ízletes húsa nagyon drága. 


2. Gorbusalazac(Oncorhynchusgorhuscha). A legtöbb helyen pú- 
poslazacnak nevezik, mert háta - miután a fiatal hal a tengerbe kerül 
erősen feldomborodik, , púpossá" válik. A másik feltűnő jellegzetessége, 
hogy az idősebb hímek állkapcsa horgas, olyannyira, hogy foguk kiáll a 
szájukból. A kifejteti állat testhossza legfeljebb 60 cm. súlya 2 3 kg. ívás 
idején szinte azonos időben -tömegesen vonul az édesvízi folyókba, 
patakokba. Minden természetes akadályt - vízesést, zugot, gatal - leküzd, 
hogy a tiszta vizű. oxigénben gazdag szakaszhoz érjen. Ott, ahol 
duzzasztógátak állják útját, mesterséges  ..lazaclépcsőkkel" vagy 
, lazaclifttel" segítik az előrehaladásban. Könnyűszerrel kiugrik a vizbol 
akár 2-3 méter magasra is. A vándorlás, majd az ivás annyira legyengiti. 
hogy a kimerültségtől a legtöbb állat elpusztul. Táplálkozása megegyezik 
a lazacéval. A Csendes-óceánban őshonos. 


24 


XI. tábla 


1. Sargassohal (Ilistrio histrio). Erre sem jellemző a megszokott hal 
forma: inkább valami ágas-bogas tengeri növényre hasonlít. Teste csupa 
cafrang, sallang. Nevét egy algáról, méghozzá egy barnamoszatról 
(Sargassum vulgare) kapta, ugyanis annyira hasonlít rá, hogy első 
rápillantásra meg sem lehet különböztetni tőle. A környezethez való 
alkalmazkodásnak, rejtőzködésnek nagyszerű példája ez. A kifejlett hal 
testhossza legfeljebb 20 cm, súlya 2-3 dkg. Helyét soha nem úszva, 
hanem mell- és hasúszói segítségével lépve, mászva változtatja a tenger 
felszínén himbálódzó, buján fejlődő, ágas-bogas alga-, dzsungelben". 
Elsősorban alsóbbrendű rákokat, puhatestűeket eszik. Az Atlanti-óceán 
nyugati partvidékén, a Sargasso-tcngecrben őshonos. 


2. Ördöghal (Lophius piscatorins). Nem éppen hízelgő nevét bizonyára 
visszataszító külseje miatt kapta. A kifejlett állat testhossza elérheti az 
1.8 m-t. súlya a 80-100 kg-ot. Lapos testével észrevétlenül simul a 
tengerfenékhez. . Szemei között hosszú, függőleges, — kocsányra 
emlékeztető képződmény mered fölfelé, melynek végén cafrangos 
börlebeny himbálódzik. Az arra úszó, gyanútlan halak könnyen 
megszerezhető tápláléknak vélik. Legtöbbjük ..lépre megy", és 
megkísérli lecsipését. Mielőtt cz megtörténne, az ördöghal hatalmas szája 
kinyilik. és a mit sem sejtő hal eltűnik a kelepcében. Az ördöghal 
csalija a hátúszó sugaraiból alakult ki. Egyszerre annyi ikrát rak, hogy 
azok 5-10 m/-nyi lerületet is beborítanak. Az utódok száma mégis kevés, 
mert az ikrafaló halak sokat elpusztítanak belőlük. Az Atlanti-óceán 
mérsékelt övi részen. a Földközi-tengerben és az Adriában egyaránt 
őshonos. Piacra rendszerint fej nélkül kerül, mert a legtöbb vevő 
viszolyog annak látványától. Húsa fehér, rendkívül ízletes, minden 
halpiacon keresett áru. 

XII. tábla 


1. Közönséges tőkehal (Gadus morrhual. Nemrég két ország 

- Anglia és Izland - szinte késhegyre menő harcot folytatott miat 
ta. Ez volt a híres ..tökehalháboru". melynek vitáiba időnként 
még a hadihajók ágyúi is beleszóltak. Izlandnak, e zord klímájú 
szigetországnak nincsenek ásványi kincsei. Fejlett ipara vagy mező 
gazdasága. Nemzeti jövedelmének mintegy 1/3 része a halászatból, 
a tökehalzsákmányból származik! Többek között ezért kényszc- 
rült arra. hogy halászvizeit mintegy 300 km-re Anglia rovására is - 
kiterjessze. így tartsa távol a konkurrens országok halászait a tőke 
halban gazdag vizektől. 

A kifejlett állat testhossza 1-1.5 m. súlya 15-25 kg is lehet. Ragadozó, 
főleg halakat és rákokat zsákmányol, Az ivarérett hal egyszerre 2-10 
millió ikrát is lerak, mely nem tapad az aljzathoz, hanem szabadon 
lebeg;. Az Atlanti-óceán északi részén - Angliától északra - őshonos. Az 
egyik legértékesebb és leggyakrabban fogott tengeri hal. ízletes húsát 
frissen, sózva, szárítsa egyaránt forgalomba hozzák. Mája 40-5090 zsírt 
tartalmaz, ezt kipréselve, mint csukamájolajal hozzak forgalomba. A 
csukamájolaj nagy mennyiségű A- és D-vitamint tartalmaz, s ezzel 
megakadályozza az angolkórt, vagyis azt, hogy a csontok rendellenesen 
fejlődjenek. 


2. Atlanti repülőhal (Lxocoetus volilans). A név kissé megtévesztő, 
ugyanis ez a hal képtelen a tényleges repülésre. Nevét onnan 
kapta, hogy a tengerből gyors úszás után, nagy lendülettel ki 
emelkedve néhány méter magasságban akár 30-40 métert is meg 
tehet a levegőben. ..Vitorlázórepülése" a széles, szánmzerü mell- 
úszókkal történik. De vajon mién kell ennek a halnak a vizet 
elhagynia ahhoz, hogy előbbre jusson? Ha ragadozók üldözik 

- márpedig ez gyakran előfordul -, így gyorsan egérutat nyerhet, 
hamar eltűnhet szem elöl. A kifejlett állat testhossza 25 cm. súlya 
20 dkg. Főleg apró rákokat eszik. Valamennyi óceánban, a Föld 
közi-tengerben is őshonos. Húsa ízletes, de szálkás. 

XIII. tábla 


1. Csöröscsuka (Belőne belőne). Legfőbb ismertetője a hosszú, 
csőrszerű száj, felsó állkapcsa ugyanis néhány cm-rel rövidebb, mini az 
alsó. A kifejlett állat tesihossza elérheti a 90 cm-t. súlya a 60-100 dkg- 
ot. Villámgyors mozgású hal, sebessége rövid távon elérheti a 60-80 
km/órát is! Ragadozó: főleg apró halakat -fiatal szardiniát. nagyfejű 
tengeri pert zsákmányol. Áprilisban ivik. Az Atlanti-óceánban, a 
Földközi-tengerben, az Adriában egyaránt őshonos, közönséges. A 
halpiacon gyakran találkozik vele a vásárló, pedig húsa száraz, 
kellemetlen szagú és rágós, nem nagyon kedvelik. A horgászok főként 
csalinak használják, oly módon, hogy testét feldarabolják, és a néhány 
cm vastag szeleteket tűzik fel a horogra. Akváriumban nem lehet tartani, 
mert percek alatt a kemény betonfalnak vagy az üvegnek úszik, ahol 
kemény ,csőre" tőből letörik, igy szája alkalmatlanná válik a 
táplálkozásra, végül éhen pusztul. 


2. Szent Péter hala (Zeus faber). A legenda szerint Péter apostolnak 
egy ízben adóznia kellett, pénze azonban nem volt. Ekkor a tengerből 
kifogott egy halat, melynek szájában néhány tallért talált. Az apostol 
keményen megragadta az értékes halat, nehogy visszacsússzon a 
tengerbe. A legenda szerint ujja inak nyoma ott is maradt a hal két 
oldalán egy-egy sötét folt alakjában. A tetszetős külsejű állat teste lapos, 
hossza elérheti a 60-70 cm-t. súlya a 3-6 kg-ot. Ragadozó. Megeszi az 
apró halat, rákot, kala-májót. Ez utóbbi állatnak számos faja ismeretes. 
Az ún. lábas-fej űek közé tartozik, éppen úgy. mint a kalmár vagy a 
közönséges polip. A Szent Péter-hal többnyire a mindössze 10 cm-re 
megnövő törpe kalamájót fogyasztja. Az Atlanti-óceán keleti 
partvidéken, a Földközi-tengerben, az Adriában egyaránt őshonos. 
Különösen a nyílt vizet kedveli, a parti sávban ritkán mutatkozik. Húsa 
fehér, omlós és kitűnő ízű. 

XIV. tábla 


1. Sziklahal (Sccrpaena porcu.s). Színe, alakja inkább valamiféle 
algával benőtt kődarabra, fflím halra emlékeztet - innen is elnevezése. A 
kifejlett állat lesthossza 25-30 cm. súlya 20-25 dkg. Hát-úszójában 
számos kemény cs hegyes végű úszósugár van, melyeknek tövében 
méregmirigyek lapulnak. Ha valakit pl. halválogatás közben a tűhegyes 
úszósugarak megszúrnak, a mirigyek váladéka a sebbe hatol, és égő, sajgó 
fájdalmat okoz. A szúrt seb lassan gyógyul, a fájdalom 1 -2 napon belül 
tünetmentesen elmúlik. Rendszerint sziklákhoz, kövekhez lapulva 
fekszik, és csak akkor elevenedik meg, ha valami táplálék úszik el előtte. 
Fölcg apró rákokat, halakat fogyaszt. Az Adriában, a Földközi-tengerben 
közönséges. Legtöbbször olyan hálóval fogják, melyet éjszakára 
függönyként eresztenek le a tenger fenekére. A vékony, műanyag 
cérnából készült hálót parafa korongok tartják fönti a vizén. Az éj leple 
alatt mozgó sziklahal beleakad a függőlegesen álló. szinte észrevétlen 
hálóba. A hajnali órákban azután felhúzzák a hálót, és a beleakadt 
sziklahalakat kiemelik. Az egyik legértékesebb, legdrágább húsú hal. 
fözve-sütve egyaránt izletes. 


2. Fekete fűrészes sügér (Garrupa nigtita). Kazárhalnak is nevezik. 
Nevét onnan nyerte, hogy hátúszójának kemény sugarat fürészfogakhoz 
hasonlítanak. Nagy testű állat, kifejlett testhossza elérheti az 1.2-1.5. sőt a 
2 m-t is. súlya a 100-150 kg-ot. Száját hatalmasra tudja tátani. Ragadozó, 
halakat, puhatestűeket, rákokat zsákmányol. Lomha mozgású, rendszerint 
magányosan bolyong. A Karib-tengerben, továbbá az Atlanti-óceán 
nyugati részén, egészen Rio de Janeiróig mindenült közönséges. Húsa 
izleies. omlós, a helybeli halpiacokon keresett portéka. A tengeri 
horgászok előszeretettel zsákmányolják, mert valóságos sport a 
legyőzése. Küzdő, harcias hal, horogra kerülve nem egykönnyen adja 
meg magát. 

XV. tábla 


1. Vérengző makránál (Pomatomussaltam.x). Kékhalnak is nevezik. A 
kifejlett állat testhossza elérheti az 1.5 m-t. súlya a 10-15 kg-ot. Az egyik 
legvérengzőbb tengeri halfaj. Csapatokba verődik, s igy egyesült erővel 
más halraj nyomába szegődik. Az útjába kerülő kisebb halakat 
kíméletlenül megtámadja, és tűhegyes fogaival - mint valami 
borotvapengével - darabokra szabdalja. Kőny-nyübúvárok elbeszélései 
alapján tudjuk, hogy gyakran vér- és haldarabok jelzik mozgásának 
irányát. Már a fiatal - 20-30 cm hosszúságú - hal is ragadozó. Különösen 
a csapatosan élő halak állományában tehet nagy kárt. Tengeri halászok 
állítása szerint annyira mohó állat, hogy inkább kihányja gyomrának 
tartalmát, csak hogy újból ehessen. Szaporodásáról úgyszólván semmit 
sem tudunk. Valamennyi óceán meleg övében előfordul. Húsa értékes, 
jóízű - ezért gyakran fogják hálóval és horoggal. 


2. Bojtorjánhal (Echeneis remora). Afféle tengeri potyautasnak is 
nevezhetnénk. Ugyanis fejtetői részén ovális alakú tapadókorong van, 
melynek segítségével könnyen rászívja magát nagy testű halak pl. cápák, 
továbbá teknősök, bálnák, delfinek testének alsó részére, s így viteti 
magát hosszú kilométereken keresztül. A keletafrikai partoknál levő 
Zanzibár-szigct lakói ki is használják ezt a szokását. A bojtorjánhalra 
vékony, de erős zsineget kötnek, s a , béklyózott" halat a láthatáron 
feltűnt tengeri teknős nyomába küldik. A hal észrevétlenül rászívja 
magát a teknős haspáncéljára. Ezután a kötél segítségével a teknöst 
nyomban a halászladikhoz húzzák. A bojtorjánhal könnyen le is válik az 
aljzatról. Egy parányi tüske fölemeli a korong elülső peremét, s oda a viz 
betódul. Ekkor a vákuum megszűnik, a hal leválik, s újból szabadon 
úszhat. A kifejlett bojtorjánhal testhossza 45 cm, súlya 40-50 dkg. Raga- 
dozó, főleg apró halakat, rákokat fogyaszt. Valamennyi óceán meleg övi 
részén őshonos. Húsa ízletes. 


34 


XVI. tábla 


1. Nagyfejű pérhal (Mugil ccphalus). Az egyik legközönségesebb, 
csapatban clö, tengeri halfaj. A kifejlett állat testhossza elérheti a 
60-70 cm-t, súlya az 1-2 kg-ot. Azon kevés tengeri halfaj közé 
tartozik, melynek kidolgozták és a gyakorlatban széles körben 
alkalmazzák a mesterséges szaporítását pl. Japánban, Olaszor- 
szágban, Jugoszláviában. A kikelteteti ivadékot hálóval vagy 
gáttal elzárt tengeröbölben, lagúnában nevelik - mint valami 
tógazdaságban. Főleg apró rákokat fogyaszt. Valamennyi mérsé- 
kelt övben levő tengerben - pl. a Földközi-, a Fekete-tengerben, 
az Adriában - őshonos. Gyors mozgású. Ha veszélybe, pl. hálóba 
kerül, rendszerint egérutat nyer, mert a parafás felső szegélyt 
játszi könnyedséggel átugorja. Kagylóhússal felcsalizott horoggal 
könnyen fogható. Gazdasági jelentősége nagy. Húsa száraz, de 
jóízű. 


2. Barrakuda (Sphyraena banacuda). Másik, ritkábban használt 
neve: pikuda. Az ún. nyilascsukafélékhez tartozik. Egyes tenger- 
partszakaszokon jobban félnek tőle. mint a legvérengzőbb cápá- 
tól. Nem véletlenül. Ugyanis gyorsan úszik, és így rövid idő alatt 
ott terem, ahol mozgást észlel, vagy könnyű prédát érez. Nagyra 
tátható szájában több tucat tűhegyes fog van. Ha valamelyik 
fürdőhelyen csapatosan feltűnik, az emberek azonnal a partra 
menekülnek. Sok ember halálát, megcsonkítását írják a számlá- 
jára. A kifejlett állat testhossza 2-2,5 m. súlya 25-30 kg. Látása 
kitűnő. Ragadozó: főleg a mozgó, feltünő zsákmányra veti rá 
magát. Halak, puhatestűek és rákok alkotják legfőbb táplálékát. 
Az Atlanti-óceán nyugati partvidékén - Floridától Brazíliáig - 
őshonos. Húsa jóízű, azonban bizonyos évszakokban - amikor 
olyan fajokat zsákmányol, melyek előzetesen mérgező algákkal 
táplálkoztak - mérgező! Az ilyen időszakban kifogott barrakuda 
húsa emésztési zavarokat, hányást, rosszullétet, ájulást, bénulást 
okozhat. 

1. Pásztás farkashal (Anarhichas lupus). Az ún. nyálkáshalfélék 
családjába tartozik. Az idesorolt fajokra általánosan jellemző, hogy testük 
rendszerint csupasz, bőrük feltűnően nyálkás, sikamlós, testük kicsi: 8-10 
cm. A farkashal a testhossz tekintetében kivételnek számit: a kifejlett állat 
elén az 1-1,2 m-t. súlya 5-6 kg. Szájában nagy fogak vannak, melyek 
segítségével könnyen szétmorzsolja a tengeri sünök, kagylók kemény héját 
- ezek képezik legfőbb táplálékát. ívás idején - majusban-juniusban - a 
sekély part közelébe húzódik. Különben a 20-30 m mély részeket kedveli, 
ahol hoven akad sziklarepedés vagy más álcázott búvóhely. Alig mozog, 
életének nagy részét fekve, szinte mozdulatlanul tölti. Az Atlanti-óceán 
északt részén. Izland. Norvégia partjainál őshonos. A 8 10 C-nál melegebb 
vizeket nem kedveli. Húsa fehér és ízletes, kelendő portékának számit. 


2. Makrahal (Scomber scombrus). A forgalomban levő konzerveken 
mint makréla van feltüntetve. A legújabb vizsgálatok szerint egyes 
szennyezett tengerrészeken jelentós mennyiségű higanyt képes felhalmozni 
a testében. Az Atlanti-óceánban találtak olyan makrahalat, melynek 1 kg 
húsában 0.9 mg higany volt (a legtöbb országban csak a 0.5 mg kg higany 
tartalom engedélyezett) A nagy higanytartalmu hal húsát nagy 
mennyiségben fogyasztó embernél kialakulhat az ún. minamata-kór. Fzt 
a betegséget először Japánban észlelték. Tünetei: szédülés, látászavarok, 
nyálfolyás, bénulás, sőt súlyosabb esetekben: halál. A kifejlett hal 
testhossza 40-50 cm. súly;) 25-30 dkg. Kisebb-nagyobb csapatokban él. 
Főleg apró rákokat, vizben lebegő csigákat, halivadékot eszik. Az Atlanti- 
oceán keleti részen, a Földközi- és a Fekete-tengerben, az Adriában 
egyaránt közönséges. Hálóval, horoggal fogják. Húsa csak frissen 
elkészítve ízletes, a fagyasztott, állott makréla gyenge minőségű. 

./ 


1. Kardoshal (Xiphias gladius). Jellegzetessége a felső állkapocsból 
kimeredő, kardszerű nyúlvány, melynek kialakításában nemcsak az 
állkapocs, hanem a homlok csontjai is részt vesznek. A hegyes és kemény 
karddal nemcsak az ellenséget sebesítheti meg. hanem a zsákmányra 
kiszemelt állatot is. A kifejlett hal teslhossza 2-3 m. súlya 150-200 kg. 
Ragadozó. Fóleg csapatban élö halat - pl. heringet - zsákmányol. 
Magányosan kóborol, többnyire a tenger felszínén úszik, ilyenkor fejlett 
hátúszója kilátszik. Főleg az Atlanti-óceánban őshonos, de előfordul a 
Keleti- és a Földközi-tengerben is. Se szeri, se száma a róla szóló 
rémtörténeteknek, melyek szerint itt vagy ott vízbe esett matrózt, halászt 
vagy fürdőző embert nyársalt fel. Kétségtelen, hogy a kardoshal végzetes 
döfésre is képes. De tény az is. hogy többet írnak a számláiára. mint 
amiben ténylegesen vétkes. Húsa rendkivul ízletes, a halpiacon keresett 
aru. Horogra akadva állhatatosan küzd szabadulásáért. ezért a horgászok 
szívcsen zsákmányolják 


2. Tonhal (Thunnus thynnus) Alig néhány évtizede száz és száz 
tonhalcsapda működött a Földközi-tenger és az Adria partján. Ma már alig 
találunk belőlük egyet-egyet. Annak idején 15-20 m hosszú létrákat 
erősítettek kissé döntött állapotban a tenger fölé, melynek felső fokán egy 
ügyeletes halász kémlelte a környező vizeket. A létra alatt nagyméretű, 
hálóból összeállított csapda állt készenlétben. Ha a tonhalcsapat beúszott a 
hálólabirintusba, a be- és kijáratot azonnal elrekesztették: a halak 
fogságba estek. A kifejlett tonhal testhossza 1,5-2 m. súlya 100-200 kg, de 
már fogtak 700 kg-os példányt is. Érdekes sajátsága, hogy testhőmér- 
séklete legalább 3 C-kal magasabb, mint a környező tenger hőfoka. A 
halak kozou tudomásunk szerint - csak a tonhal ilyen ,.meleg vérű". 
Ragadozó: főleg heringet, makrahalat. szardíniát zsákmányol. Az Atlanti- 
óceánban, a Földközi-tengerben egyaránt őshonos. Gazdasági ielcntösége 
nagy. húsa értékes. 

1. Holdhal (Mola mola). Amikor Linné Károly, a világhírű ter- 
mészettudós először ilyen halat látott, így kiáltott fel: , Mola mollium!" - 
vagyis a legnagyobb malomkő valamennyi között. Kétségtelen, hatalmas 
és kerekded teste kissé hasonlít a malomkőre, no meg névadójára, a 
holdra. A kifejlett állat testhossza elérheti a 2,5-3 m-t, súlya a 600-1000 
kg-ot. Ha szemből nézzük, teste lapos, mint egy diszkószkorong. Feltűnő 
a jól fejlett hát- és farck alatti úszója s a lekerekített farokúszója. 
Ragadozó: főleg halakat zsákmányol. Világító hal. A bőréből kibocsátott 
sápadt fény odacsalja a fénykcdvclö halakat, melyeket pillanatok alatt 
bekebelez. Ez a fény egyben védelmét is szolgálja, mert például a cápák 
messzire elkerülik. Valamennyi óceán meleg és mérsékelt övében - így az 
Adriában is - előfordul. Magányosan jár, főleg a nyílt tengeri részeket 
kedveli. Húsa ízetlen. sehol sem árusítják. 


2. Nagy rombuszhal (Scophthalmus maximus). Az ún. félszegúszó 
halak családjába tartozik, és szinte iskolapéldája lehetne a környezethez 
való alkalmazkodásnak. Testével észrevétlenül lapul a tenger fenekéhez. 
Színét úgy változtatja, akár a kaméleon. Ha homokaljzaton nyugszik, 
szine homoksárga, az iszap fölött palaszürke, ha pedig fekete a fenék, ö is 
feketévé válik. A kifejlett állal testhossza 80-90 cm, súlya 25-30 kg. A 
fiatal, zsenge ivadék külsőre olyan, mint a legtöbb, , szabályos" alakú hal. 
Néhány hét elteltével azonban jelentős változáson megy keresztül. Egyik 
szeme lassan ,átvándorol" a test másik oldalára, arra, mely fekvő 
állapotban fölfelé tekint. A hát- és a farok alatti úszóból - majdnem az 
egész test körül - kialakul egy úszószegély. A testnek az az oldala, mely 
az aljzattal érintkezik, fehér marad, nem tartalmaz színsejteket. A nap 
nagy részét fekve, homokkal, iszappal befedve tölti. A , takarásból" csak a 
páros szem látszik ki. Főleg a fenéken élő férgeket, apró rákokat, halakat 
eszi. Az Atlanti-óceánban, a Keleti-tengerben közönséges. Húsa ízletes, 
keresett áru a halpiacon. 

1. Tengeri kígyó (Aipysurus laevis). Ha egy ügy elintézése bonyolult, 
netán hosszadalmas, akkor a szólásmondás szerint , tengerikígyó" lesz 
belőle. Pedig ez az állat alig másfél méteres, messze elmarad a 
szárazföldön élő óriáskígyóktól, melyek valóban hosz-szúak (pl. a 
kockás python elérheti a 9-10 métert). A tengeri kígyó az ún. méregfogú 
siklók egyik családjába tartozik. Felső állkapcsának hátsó részén rövid 
és barázdált méregfogak vannak, melyekhez méregmirigyek tartoznak. 
A méreg az emberre is halálos, ellene még nem készítettek szérumot. 
Hüllő. A kifejlett állat test-hossza 1.5 1.7 méter. Főleg halakat eszik, 
mérgével előzetesen megbénítja, elpusztítja őket. Eleven utódokat hoz a 
világra. A Csendes-óceánban - Új-Guinea és Észak-Ausztrália partjai 
közelében, a sekély vízben, a korallzátonyok világában - őshonos. A 
könnyűbúvárok csak elvétve találkoznak vele. mert az ember elöl 
menekül. 


2. Álcserepes teknős (Caretta carcita). Nevét onnan kapta, hogy a 
hátpáncélján  tévéi kemény lemezpajzsok a háztető  cserepeire 
hasonlítanak. A kifejlett állat testhossza 80-100 cm, súlya 50-60 kg. 
Végtagjai laposak, lapátszerüek, s ez az úszást nagyban elősegíti. Egész 
életét a tengerben tölti, csak a tojásrakás idején mászik a partra. 
Kagylókat, rákokat és dogokét eszik, melyeket a madár szarukávás 
csőrére emlékeztető, erős szájával biztonságosan megragad. Tojásrakás 
céljából laza és száraz homokos partszakaszokat keres. Az alkonyat 
beálltával mászik a partra - mindössze néhány méterre a tengertől -. 
majd hátulsó végtagjai segítségével 50-60 cm mély gödröt váj. Ide ejti 
be azután a tojásait, melyek nagyságra és formára olyanok, mint a 
pingponglabda. A tojásokat homokkal fedi be. és magára hagyja. A nap 
melege költi ki őket 60-65 nap alatt. Valamennyi óceán, tenger meleg 
övében előfordul, ritkán még az Adriában is. Húsából kitűnő tek- 
nősleves főzhető. 

1. Tengeri vidra (Enhydra lutns). A századfordulón már ügy tűnt, 
hogy teljesen kipusztul a prémvadászok kíméletlen irtó hadjárata miatt. 
Aztán - szinte az utolsó órában - sikerült teljes védelemben részesíteni. 
Ma már annyira elszaporodott, hogy évról évre engedélyezik néhány 
száz példány kilövését. Ez a legkisebb a tengeri emlősök között, a 
menyétfélék családjába tartozik. A kifejlett állat testhossza 1.1-1,2 m. 
melyből kb. 30 cm a bozontos farokra jut. súlya 20-25 kg. A hideg, 
sokszor jeges tenger ellen leslét vastag és puha tapintású bunda borítja. 
Főleg tengeri sünöket és kagylókat eszik. A 10-15 m mélységben 
megszerzett táplálékkal a tenger felszínére úszik, majd hanyatt lordul, és 
két mellső végtagjával, éles fogaival kezd a lakmározúshoz. Ilyenkor 
úgy fest. mint egy hanyatt fekvő, játékos gyerek. A tengerpartra csak 
ritkán, párzás és ellés alkalmával mászik ki. A Csendes-óceán északi 
részén - Kanada nyugati partvidékén, továbbá a Kamcsatka-félszigeren 
és néhány kisebb sziget közelében - őshonos. A szárazföldtől leg-feljebh 
egy km-nyire távolodik el. Ha nem úszik, akkor az enyhe hullámokkal 
viteti magát. Ahogy alkonyodik, a vidratársak gyülekezőt tartanak, majd 
a víz felszínén szétterülő, tóbb méter hosszú algákba csavarják magukat, 
nehogy az éj leple alatt a hullámok egymástól távol sodorják őket. 


2. Északi oroszlánfóka (Eumetopias jubatus). Az ún. fülcsfókák között 
ez a faj a legnagyobb növésű. A kifejlett nőstény teste 2,3 m. a vastag 
sörénnycl ellátott hím 3,3 m hosszú, súlya 300-450 kg. Főleg 
lábasfejüeket - kalmárfélékel és halakat eszik. A hím többnejű, 
, háremet" tart. A szomszédos hímek gyakran rivalizálnak egymással, 
összeverekednek. Kitűnően úszik a tenger alatt és a felszínen. A 
szárazföldön órákig lustálkodik, napozik. A Csendes-óceán északi 
részén, például Kanada nyugati partjainál, a Kodiak sziget és a 
Kamcsaika-félsziget . környékén fordul elő.  Húsából értékes 
takarmánylisztet, bőréből enyvet, táskákat készítenek. 

1. Déli elefántfoka (Mirtunga leonina). A múlt század végén úgy tűnt, 
hogy meg az irmagjái is kiirtják, de a védelmében hozott torvények 
végál is megmentettek. Állományukat ma 15 000 példányra becsülik. 
Nevét a hímek meghosszabbodott orra, ..ormánya" miatt kapta. Az ün. 
üszoláhúak vagy más néven fókák rendjében e faj egyedei növekednek a 
legnagyobbra. A kifejlett hím test hossza elérheti a 6 m-t. súlya a 3.5 
tonnát. A nőstény kb. egyharmaddal kisebbre nő. Főleg halakat, lábasfejű 
állatokat cszik. Ahogy elérkezik a déli-sarki tavasz kezdete, a partra 
mászik. Flóször a himek, majd a nőstények hódítják meg a lakatlan szi- 
getek széleit. Uzután csoportokra, , háremekre" oszlanak. Egy-egy erős 
hímre 10 20 nőstény jut. de az is előfordult már. hogy 80-100 tehén 
csoportosult egyetlen bika körül. Az előző évi. sikeres pár-zás után. 
októberben jon világra az elefántfóka-borjú, melynek testhossza 1.2 m. 
súlya 30-35 kg. A fiatal állat gyorsan gyarapodik anyja zsíros tejétől 
naponta átlag 10 kg-ot hízik. A Délisarkkör peremén őshonos. Valamikor 
bőréért, zsírjáért vadászták. Nyelvéből, májából kitűnő ételeket 
készítettek. 


2. Atlanti rozmár (Odobaenus rosmarus). Csak egy faja, de kei 
változata ismert: az atlanti- és a csendes-óceáni. A kifejlett him 
testhossza 3-3.5 m. súlya 1.3 torma, a nőstény kb. 0.5 m-rel kisebb, súlya 
500 550 kg. Legfeltűnőbb a fogazata: különösen a hímnél fejlődött 
hatalmasra a két felső szemfog. A 70-90 cm hosszú agyar nem tartozik a 
ritkasagok közé. A kissé ivelt, hegyes végű agyarnak hármas célja van: 
egyrészt ennek segítségével töri fel a jeget, amikor feljön levegőt 
szippantani. másrészt távol tartja vele magától a támadót, például a 
jegesmedvéi, s végül segítséggel könnyen lefejti a sziklákra tapadt 
kagylót, mely egyik fő tápláléka. Az Atlanti-óceán északi részén, a 
sarkkörhöz tartozó területeken fordul elő. Zsírját szappangyártásra. 
agyarait különféle faragott emléktárgyak készítésére használják. 

1. Grönlandi bálna (Balaena mysticctus). Az ún. szilás cetek közé 
tartozik, ahova Összesen If) hálnafaji sorolnak. Jelenlepi állománya kb. 
4000 egyedből áll - a múlt században még 50 ezer példányi tartottak 
számon! A nemzetközi egyezmények ma már teljes védelemben 
részesítik, vadászatát a legszigorúbban tiltják. A kifejlett példány 
lesthossza 17-18 m. súlya 30-40 tonna. Hatalmasra tálhaló szájában 
kefeszerü szilák vannak, melyek segítségével milliószámra szűri ki a 
nyílt vizben élő es legfőbb táplálékát képező, apró, néhány cm-es 
garnélarákokai. Emlősállat, a nőstény 12 hónapig vemhes. Egyszerre 
rendszerint csak egy utódot boz világra. Az újszülött 3-4 m hosszú. 
Teljes életkorát 35-40 évre becsülik. Az Északi-sarkkor tengereiben 
őshonos. Annak idején főleg a világításra használt zsírjáért és a 
szájpadlásáról lecsüngő, több méter hosszú szilákért (halcsontokért) 
vadászták. A rugalmas  ,halcsontokból"  fésüket, — dobozokat, 
esernyóbordákat, horgászbotokat stb. készítettek. 


2. Közönséges barázdás bálna (Balaenoptera physalus). Ez a faj is a 
szilás cetek közé tartozik. Nevét az áll és a has egy része alatt húzódó 
barázdákról kapta. Mielőtt még megkezdődött volna rendszeres 
vadászata, állomanyát közel félmillióra becsülték, ma alig él százezer 
darab. Az 1976-77. évi vadászati idényben mindössze 344 példány 
kilövését cngedélyezték a nemzetközi egyezmények. A kifejlett állat 
teste 20-22 m hosszú, súlya 50 60 tonna. Egyetlen szippantásnyi 
levegővel 4-15 percig marad a viz alatt. A hideg tengerben tartózkodó 
állatot - ha a vízfelszín közelében úszik - könnyen észre lehet venni, mert 
a fejtetői részén levő orrnyíláson át kifúji levcgöpára 4-6 méter magasra 
szökell, mint valami szökőkút. Főleg apró, néhány cm nagyságú 
garnélarákokat eszik, de van olyan időszak, amikor apró heringet is 
fogyaszt. Valamennyi óceánban előfordul, de különösen az Atlanti-óceán 
északi részén. Zsírját szappan, gyertya gyártásához, húsát konzervek és 
húsliszt készítésére használják. 

1. Kék vagy óriás bálna (Balaenoptera musculus). Száz évvel ezelőtt 
még 1/4 millió volt belőle. ma kb. 13 ezer példányra becsülik állományát. 
Jelenleg egyetlen állat kilövését sem engedélyezik. Csak igy remélhető, 
hogy a világ legnagyobb ma élő állata megmenckül a teljes 
kipusztulástól. A kifejlett állat testhossza 27-28 m, de akadt már 30 m-es 
is, súlya 80-150 tonna. Szinte kizárólag apró. néhány cm-es 
gamélarákokat fogyaszt. (Szilákkal ellátott szájának működését lásd az 
ábrán. A fölső a víz és a táplálék be-tódulásat. az alsó a vtz kibocsátását 
mutatja.) Egy elejtett példányt felboncolva, gyomrában 12 hektoliter 
rákot találtak. Különösen a Déli-sark közelében vannak olyan tengei 
részek, melyek szinte vöröslenck ezektől az apró rákoktól. A nőstény 12 
hónapig vemhes. Az újszülött 7-8 m hosszú, es kb. 6 hónapos koráig 
szopik, természetesen a viz alatt. Valamennyi óceán sarkköri részén 
előfordul, legtöbbször 5-6 egyedből álló csoportokban vándorol. 
Valamikor zsírjáért és ..halcsontjáért" vadászták. 


2. Szürke bálna (Eschrichtius glaucus). Sose volt belőle sok. A múlt 
században mindössze 15 ezer példányra becsülték állományát, ma 11 ezer 
egyed él. Teljes védelemben részesítették. Ugyancsak a szilás cetek közé 
tartozik. A kifejlett állat hossza 13 15 m, súlya 25—30 tonna. Főleg 
felemáslábú és tizlábú rákokat eszik. Ha módját ejti. elfogyasztja a 
lábasfejű állatokat, férgeket is, sőt gyomrában még nagyméretű algákat 
(Tang) is találtak. Ha másutt nem talál magának eleséget, lemerül a 
200-400 m mély részekre is. Az újszülött hossza 4.5 m. Főlcg a Csendes- 
óceán északi részén őshonos. Valamikor az eszkimók, az indiánok és az 
Európából kivándorolt fehérek könnyű, evezőscsónakokkal mentek 
nyomába. Elejtéséhez a hegyes vegü dárdát, a kötéllel ellátott szigonyt 
éppen úgy felhasználták, mint a robbanóanyagot. A gyanútlan, lassú 
mozgású állat fejét támadták. Ha elejtették, a sebeiből kiömlő vér nagy 
területen vörösre festette a tengert. Zsírját, húsát, , halcsontját" egyaránt 
hasznosították. 

1. Ámbráscet (Physeier macrocephalus). A századfordulón 
1100000 volt belőle, napjainkban 620 ezer példányra becsülik 
állományát. A nemzetközi egyezmények az 1976-77. évi vadászati 
idényben 11 991 egyed kilövését engedélyezték. Nevét onnan kapta, 
hogy belében édeskés illatú, viasszcrü anyag, ,ámbra" termelődik, 
melyet régebben orvosságnak használtak, ma kizárólag illatszer- 
alapanyagként hasznosítanak, Aa ámbrás cet az ún. fogascetek közé 
tartozik, ahová a delfineket is sorolják. Emlősállat. A kifejlett him hossza 
18, a nőstényé 12 méter, súlya 50, illetve 30 tonna. Feltűnő sajátsága, 
hogv Feje kh. 1/3 része a teljes test-hossznak. Fogai 2.5-5 cm hosszúak. 
Tápláléka úgyszólván kizárólag lábasfejű állatokból (kalmárokból) áll, 
melyeket rendszerint ezer m mélyen talál meg. Akár 70 percig is kibírja 
a víz alatt! Megfigyelték, hogy egy szigonnyal megsebesített példány 
közel száz kalmárt öklendezett ki ijedtségében. Testének nagy részét 15 
30 cm vastag szalonnaréteg védi a hideg ellen. Valamennyi óceán 
mérsékelt, illetve sarkköri részén őshonos. Szalonnájából szappant, 
húsából takarmányhuslisztet készitenek. 


2. Agyaras narvál (Monodon monoceros). Ez a faj is a fogascetek 
közé tartozik. [Legjellemzőbb sajátsága a hatalmas agyar, mely 
csak a him állatnál fejlődik ki a felső állkapocs egyik bal oldali 
fogából. Az agyar - melynek hossza elérheti a 2-2,7 m-t - rugal 
mas, csavart és belül üreges. Nélkülözhetetlen fegyver a hímek 
rivalizálásánál,  párharcánál, ezért másodlagos nemi  bélyegnek 
számit. A kifejlett állat testhossza - agyar nélkül - 4-4,5 m. súlya 
6-8 mázsa. Leginkább lábasfejű állatokat, továbbá rájákat, lepény 
halat eszik. Érdekes, hogy ez utóbbiakat melyek legtöbbször 
a fenéken lapulnak agyarával riasztja fel. Az  Északi-Jeges- 
tengerben őshonos. Az összes cet közül ez hatol a legészakabbra. 
a leghidegebb részekre. Valamikor tömegesen vadászták, elsősor 
ban szalonnájáért és agyaráért. 

1. Kardszárnyú delfin (Orcinus orca). Gyilkos orkának is nevezik. A 
fogascetek közé tartozó mintegy 70 faj közül ez a legvérengzőbb. A 
kifejlett állat testhossza 7 9 m, súlya 3-5 tonna. Hatalmasra látható 
szájában 40-48 nagy fog van. Táplálékában nem válogatós. Megeszi a 
lábasfejű állatokat, halakat, pingvineket, fókákat, delfineket, sőt még a 
bálnákat is megtámadja. Rendszerint 3-40 állatból álló csapatban 
vadászik. A kiszemelt prédából 10-15 kg-os falatokat harap ki. 
Valamennyi óceánban előfordul. Ritkán vadásszák, mivel gyors és 
kiszámíthatatlan. — Delfináriumokban bemutatják, mert — könnyen 
megszelídíthető. 


2. Fehérdelfin(Delphinapterus leucas). 1966. május 18-án váratlan 
vendég érkezett a Rajnába. Az Atlanti-óceánból egy termetes fehér 
delfin tévedt Európa legszennyezettebb folyójába. Mi űzte, hajtotta ide? 
Senki sem tudja. Tény, hogy több hétig tartózkodott a Rajnában. 
Állatkerti szakemberek szerették volna hálók és altatólövedékek 
segítségével befogni, hogy a duisburgi állatkertben élve kiállítsák. De 
hiába volt minden fáradozás. A termetes, porcelánfehér állat mindig 
egérutat nyert a zavaros vízben, végül visszaúszott az Atlanti-óceánba. 
Közeli rokonságban van az agyaras narvállal. fogascet. A kifejlett állat 
testhossza 3,5-4.5 m, súlya 1000-1500 kg. Legfőbb táplálékát a halak, a 
lábasfejüek és a rákok képezik. Lazaciváskor - például Alaszkánál - a 
folyókba is felhatol, hogy alaposan belakmározzon az értékes húsú 
halakból. Emlősállat, a nőstény 12 hónapig vemhes. Az újszülött test- 
hossza 1,6 m. Az Északi-Jeges-tengerben éppen ugy őshonos, mint a 
Barents-. a Bering-tengerben. a Hudson-. a Szent Lőrinc-öbölben. 
Rendszerint 5-10 egyedből álló csoportokban él, de az északnyugat- 
kanadai Somerset-szigetnél több mint ezer példányt sikerült egy 
tömegben lefényképezni! Annyiban káros, hogy az ívó lazacok tömegét 
rendszeresen megtizcdeli. Az eszkimók zsírjáért és húsáért vadásszák. 

1. Közönséges vagy játékos delfin (Delphmus deipliis). Találó nevel 
onnan kapta, hogy a tengeri hajókat hosszú kilométereken át, csoportosan 
követi, s ezalatt fáradhatatlanul ki- és beugrál a vízbe, játékos 
bukfenceket vet a levegőben. A kis termetű delfinek közé tartozik. 
Fogascet. A kifejlett állat teslhossza 2-2,4 m. súlya 150-200 kg. Főleg 
apróbb halakat fogyaszt. Az egyik kifogott példány gyomrában 7596 
darab kis hal maradványát sikerült elkülöníteni! Emlősállat, a nőstény 10- 
11 hónapig vemhes. A mérsékelt és meleg tengerekben mindenütt 
közönséges. A Fekete-tengerben levő állományát - 1977. évi számlálás 
szerint 900 ezer példányra becsülik. Csapatait legtöbbször erős hálókkal 
ejtik el. A hálóba akadt állat már képtelen a felszínre úszni, így a viz alatt 
megfullad. Hasából főleg takarmányozási célra, húslisztet készítenek. 


2. Palackorrú delfin (Tursiops truncatus). Orra, szája valóban a 
borospalackra hasonlít. A vizicirkuszok, doelfinánumok legismertebb 
szereplője. Néhány hónap alatt 30-40-féle mutatványra - pl. karikán való 
átugrásra. labdázásra. vizitáncra, füttykoncertre stb. - lehet betanítani. Az 
idomítás során a jól végzett feladatokért kedvenc táplálékával, például 
makrahaldarabkákkal jutalmazzák. Amikora tengeren befogják, először a 
sekély parthoz terelik, majd hálókkal, altatolövedékekkel foglyul ejtik. 
Vastag gumimatracokon és tengervízzel félig töltött kádakban szállítják 
a rendeltetési helyére. Fogascct. A kifejlett állat lesthossza 3-3,3 m, súlya 
400-500 kg. A többi fajhoz hasonlóan a palackorrú delfin sem érzékeli a 
szagokat, látása is gyenge. Hallása viszont annál tökéletesebb! A viz alatt 
ultrahangokat bocsát ki. és a visszaverődött hangok segítségével 
tájékozódik, keresi táplálékát. Az emberi fül legfeljebb a 20 ezer hertzig 
terjedő hangrezgések felfogására alkalmas - a palackorrú delfin 150 és 
153 ezer hertz között is érzékeli a hanurezgéseket! Legfőbb tápláléka a 
hal. Emlősállat; már delfináriumban is szaporodott. Valamennyi óceán 
mérsékelt és szubtrópusi részén előfordul. Csoportosan él. 

XXVIII. tábla 


1, Sötét delfin (Lagenorhynchus obscurus). Az egyik legszebb 

külsejű fogascet. Emlősállat. Kifejletten 2.1 m hosszú, súlya 100-150 kg. 
Rendkívül fürge, gyors mozgású állal. 60-70 km/óra sebességre minden 
különösebb megerőltetés nélkül képes. Figyelemre méltó sajátsága - 
mely általában minden delfinfaj képviselőjére érvényes, hogy fiatal, 
beteg vagy idős társait segiti az úszásban, a felszínen maradásban. 
Közösségét a nagyfokú összetartás, az egymáson való segítés jellemzi. 
Legfőbb táplálékát a lábasfejű állatok - kalmárok jeleniik. Új-Zélandnál, 
a Tűzföld közelében és a Falkland-szigetek mellett őshonos. Az ezeken a 
vizeken közlekedő tengerjáró hajókat rendszeresen több száz egyedből 
álló csapat, , delfiniskola" kiséri, miközben akrobatikus ügyességgel 5-6 
méter magasra is kiugrálnak a vízből. Vadászatával csak elvétve 
foglalkoznak. 


2. Dugong(Dugongaustrahs). A szirének rendjébe tariozik. Érde 
kes, hogy ezeknek az állatoknak és az elefántoknak a fejlődéstör 
ténet során közös őse volt az un. Moentherium. így a dugong 
rokonságban áll az elefántokkal. A dugong teste jól alkalmazko 
dott a vízben való lebegéshez, úszáshoz. A szárazföldre soha nem 
mászik, utódját is a vizben hozza világra. A kifejlett állat teste 
3 m hosszú, súlya 800-1000 kg. Szellemi képessége nem túlzottan 
fejlett. Látása gyenge, szaglása, hallása közepes. Lomha, tunya 
mozgású állat. Növényevő. Lelőhelyén kizárólag  vízinövényeket 
fogyaszt, de állatkertben megeszi a zöldsalátát is. Télen párzik, 
kb. egy évig vemhes. Az újszülött egy évig szopik, természetesen 
a víz alatt. A Csendes-óceán egyes részein - pl. Ausztrália és 
Új-Guinea között - őshonos. Főleg a sekély, zavaros vizű ten 
gerparti részeket kedveli, ahová ellenségei - a cápák, a kardszár- 
nyú delfinek - már nem jutnak el. Néhány egyedből álló csopor 
tokban portyázik. A viharok és a hullámzás elöl a védett lagúnák- 
ba menekül. Húsát egyes vidékeken megeszik, bőréból különféle 
használati tárgyakat készítenek. 

